ai4bharat/Pralekha huggingface dataset:
प्रधानमंत्री कार्यालय
प्रधानमंत्री श्री नरेन्द्र मोदी और संयुक्त राष्ट्र महासचिव एंटोनियो गुटेरेस के बीच टेलीफोन वार्ता
प्रधानमंत्री श्री नरेन्द्र मोदी ने आज संयुक्त राष्ट्र के महासचिव  एंटोनियो गुटेरेस के साथ टेलीफोन पर बातचीत की।
दोनों नेताओं ने कांगो लोकतांत्रिक गणराज्य  में संयुक्त राष्ट्र संगठन के स्थिरीकरण मिशन पर हालिया हमले पर चर्चा की, जिसमें दो भारतीय शांति सैनिक शहीद हो गए थे।
प्रधानमंत्री नरेन्द्र मोदी ने संयुक्त राष्ट्र सुरक्षा जनरल से इस हमले के अपराधियों को न्याय दिलाने के लिए शीघ्र जांच सुनिश्चित करने का आग्रह किया। उन्होंने संयुक्त राष्ट्र शांति स्थापना के लिए भारत की स्थायी प्रतिबद्धता को रेखांकित किया, जिसमें अब तक 2,50,000 से अधिक भारतीय शांति सैनिकों ने संयुक्त राष्ट्र शांति मिशन के तहत काम किया है। 177 भारतीय शांति सैनिकों ने संयुक्त राष्ट्र शांति मिशन में सेवा करते हुए सर्वोच्च बलिदान दिया है, जो किसी भी सैन्य योगदान देने वाले देश द्वारा सबसे बड़ा है।
प्रधानमंत्री नरेन्द्र मोदी ने संयुक्त राष्ट्र सुरक्षा जनरल से इस हमले के अपराधियों को न्याय दिलाने के लिए शीघ्र जांच सुनिश्चित करने का आग्रह किया। उन्होंने संयुक्त राष्ट्र शांति स्थापना के लिए भारत की स्थायी प्रतिबद्धता को रेखांकित किया, जिसमें अब तक 2,50,000 से अधिक भारतीय शांति सैनिकों ने संयुक्त राष्ट्र शांति मिशन के अंतर्गत कार्य किया है। संयुक्त राष्ट्र शांति मिशन में सेवा करते हुए 177 भारतीय शांति सैनिकों ने सर्वोच्च बलिदान दिया है, जो सैन्य योगदान देने वाले किसी भी देश की तुलना में सबसे अधिक है।
संयुक्त राष्ट्र महासचिव ने भारतीय सीमा सुरक्षा बल के दो शहीद जवानों के परिवारों के साथ-साथ सरकार और भारत के लोगों के प्रति अपनी संवेदना व्यक्त की। उन्होंने मोनुस्को के खिलाफ हमले की अपनी स्पष्ट निंदा को भी दोहराया और त्वरित जांच करने में हर संभव कार्रवाई का आश्वासन दिया।
प्रधानमंत्री नरेन्द्र मोदी ने कांगो के लोकतांत्रिक लोगों में शांति और स्थिरता के लिए भारत के अटूट समर्थन को भी रेखांकित किया, जहां वर्तमान में लगभग 2040 भारतीय सैनिक मोनुस्को में तैनात हैं।
वित्त मंत्रालय
विनिमय दर अधिसूचना संख्या 102/2021- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड एतद् द्वारा 16 दिसंबर 2021 को जारी केंद्रीय अप्रत्यक्ष कर और सीमा शुल्क इसके द्वारा केंद्रीय अप्रत्यक्ष कर और सीमा शुल्क अधिसूचना संख्या 98/2021 - सीमा शुल्क  में निम्नलिखित संशोधन किया गया। यह 23 दिसंबर, 2021 से प्रभावी होगा, विवरण इस प्रकार है।
उक्त अधिसूचना की अनुसूची-1 में क्रम संख्या 18 के लिए और उसके बाद प्रविष्टियाँ संबंधित हैं, निम्नलिखित को प्रतिस्थापित किया जाएगा, जिसका विवरण इस प्रकार है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
तुर्की लीरा
|
|
6.30
|
|
5.90
|
|
|
|
|
|
|
|
|
|
सांख्यिकी एवं कार्यक्रम कार्यान्वयन मंत्रालय
श्रम बल भागीदारी दर
राष्ट्रीय प्रतिदर्श सर्वेक्षण कार्यालय , सांख्यिकी एवं कार्यक्रम कार्यान्वयन मंत्रालय द्वारा जुलाई 2021-जून 2022 के दौरान संचालित किए गए आवधिक श्रम बल सर्वेक्षण  के अनुसार, इस अवधि के दौरान भारत में अनुमानित बेरोजगारी दर  सामान्य स्थिति  4.1 प्रतिशत थी।
नवीनतम पीएलएफएस वार्षिक रिपोर्ट, 2021-22 के अनुसार, 15 वर्ष और उससे अधिक आयु के व्यक्तियों के लिए सामान्य स्थिति  पर अनुमानित श्रम बल भागीदारी दर  2019-20 से बढ़ गई है, जिसका उल्लेख निम्नलिखित है:
|
|
वर्ष
|
|
15 वर्ष और उससे अधिक आयु के व्यक्तियों के लिए सामान्य स्थिति  पर एलएफपीआर 
|
|
2019-20
|
|
53.5
|
|
2020-21
|
|
54.9
|
|
2021-22
|
|
55.2
यह जानकारी सांख्यिकी एवं कार्यक्रम कार्यान्वयन मंत्रालय, योजना मंत्रालय के राज्य मंत्री  और कॉरपोरेट कार्य मंत्रालय में राज्य मंत्री राव इंद्रजीत सिंह ने आज लोकसभा में एक लिखित उत्तर में दी।
भारतीय प्रतिस्पर्धा आयोग
सीसीआई ने सैलिक इंटरनेशनल इन्वेस्टमेंट कॉरपोरेशन द्वारा एलटी फूड्स लिमिटेड की कुछ इक्विटी शेयर पूंजी का अधिग्रहण किए जाने को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31 के तहत सैलिक इंटरनेशनल इन्वेस्टमेंट कॉरपोरेशन द्वारा एलटी फूड्स लिमिटेड की कुछ इक्विटी शेयर पूंजी का अधिग्रहण किए जाने को मंजूरी दे दी है।
अधिग्रहणकर्ता
सैलिक इंटरनेशनल इन्वेस्टमेंट कॉरपोरेशन  सऊदी अरब के रियाद में स्थित एक गैर-सूचीबद्ध सीमित देयता कंपनी है। यह पूरी तरह से सऊदी कृषि और पशुधन निवेश कंपनी  के स्वामित्व और नियंत्रण में है। सैलिक एक इन्वेस्टमेंट कंपनी है जिसने सऊदी अरब के साथ-साथ अंतरराष्ट्रीय स्तर पर भी कृषि और खाद्य वस्तुओं के व्यापार के क्षेत्र में विशेषज्ञता वाली विभिन्न अंतरराष्ट्रीय कंपनियों में हिस्सेदारी हासिल कर रखी है। सैलिक का कृषि-व्यवसाय खेती-बाड़ी एवं खरीदारी करने के साथ-साथ सऊदी अरब साम्राज्य में अनगिनत वस्तुओं का आयात करने पर भी केंद्रित है।
लक्षित कंपनी
एलटी फूड्स लिमिटेड  70 साल पुरानी उपभोक्ता खाद्य पदार्थ कंपनी है जो दुनिया भर में विशेष चावल आधारित खाद्य पदार्थों के कारोबार में संलग्न है। एलटी फूड्स की एक सहायक कंपनी दावत फूड्स लिमिटेड  है। भारत में एलटी फूड्स और डीएफएल के कारोबार में बासमती एवं अन्य विशेष चावल शामिल हैं जिनके अनेक प्रमुख ब्रांड जैसे कि ‘दावत’ हैं और इसके साथ ही कई अन्य क्षेत्रीय ब्रांड जैसे कि हेरिटेज, देवाया, शेफ सीक्रेट्ज, रोजाना, इत्यादि भी हैं। काफी मोल-भाव करने वाले ग्राहकों से लेकर प्रीमियम उपभोक्ता तक इन समस्त ब्रांडों को खरीदा करते हैं।
इस बारे में सीसीआई का विस्तृत आदेश जल्द ही प्रस्तुत किया जाएगा।
गृह मंत्रालय
प्रधानमंत्री ने विशाखापट्टनम गैस रिसाव हादसे की समीक्षा की
जमीनी स्तर पर हालात से निपटने के लिए सभी प्रयास किए जा रहे हैं
प्रधानमंत्री श्री नरेन्द्र मोदी की अध्यक्षता में आज सुबह हुई एक उच्च स्तरीय बैठक में विशाखापट्टनम गैस रिसाव हादसे की प्रतिक्रिया में उठाए गए कदमों का जायजा लिया गया। उन्होंने प्रभावित लोगों की सुरक्षा के साथ-साथ आपदा से प्रभावित स्थल को सुरक्षित करने के लिए किए जा रहे उपायों पर चर्चा की। इस बैठक में रक्षा मंत्री श्री राजनाथ सिंह, गृह मंत्री श्री अमित शाह, गृह राज्य मंत्री श्री नित्यानंद राय और श्री जी. किशन रेड्डी के अलावा अन्य वरिष्ठ अधिकारी उपस्थित रहे।
आज सुबह हादसे की सूचना मिलने पर प्रधानमंत्री और गृह मंत्री ने आंध्र प्रदेश के मुख्यमंत्री से बातचीत की तथा हालात से निपटने के लिए केन्द्र की तरफ से हर तरह की सहायता देने का भरोसा दिलाया। वे हालात पर लगातार और बारीकी से नजर रखे हुए हैं।
बैठक के तुरंत बाद कैबिनेट सचिव ने जमीनी स्तर पर हालात के प्रबंधन में सहयोग के लिए विशेष कदमों का खाका खींचने के लिए गृह, पर्यावरण, वन और जलवायु परिवर्तन, रसायन एवं पेट्रो-रसायन, औषध, सूचना एवं प्रसारण मंत्रालयों में सचिव; राष्ट्रीय आपदा प्रबंधन प्राधिकरण  के सदस्य और राष्ट्रीय आपदा मोचन बल  में महानिदेशक ; स्वास्थ्य सेवा महानिदेशक  और निदेशक एम्स और अन्य चिकित्सा विशेषज्ञों के साथ एक विस्तृत समीक्षा बैठक की। प्रधानमंत्री के प्रधान सचिव भी इस बैठक में उपस्थित रहे।
यह फैसला लिया गया कि जमीनी स्तर पर संकट के प्रबंधन में राज्य सरकार को सहयोग करने और रिसाव के अल्पकालिक के साथ ही दीर्घकालिक स्वास्थ्य प्रभाव के समाधान के लिए कदम उठाने को पुणे से एनडीआरएफ की सीबीआरएन  इकाई के साथ राष्ट्रीय पर्यावरण अभियांत्रिकी अनुसंधान संस्थान , नागपुर का एक विशेषज्ञ दल विशाखापट्टनम को रवाना किया जाएगा।
विशाखापट्टनम जिले के आरआर वेंकटपुरम ग्राम, गोपालपटनम मंडल में आज सुबह 3 बजे एक रसायन संयंत्र में स्टाइरीन गैस के रिसाव की घटना सामने आई थी। इससे नरावा, बीसी कॉलोनी, बापूजी नगर, कम्पालापालेम और कृष्णा नगर सहित आसपास के गांव प्रभावित हुए। जहरीली स्टाइरीन गैस से त्वचा, आंखों में जलन हो सकती है और श्वसन तथा अन्य स्वास्थ्य संबंधी समस्याएं हो सकती हैं।
राज्य सरकार और स्थानीय प्रशासन को तुरंत सहायता के लिए विशाखापट्टनम से राष्ट्रीय आपदा मोचन बल  के साथ ही सीबीआरएन कर्मचारियों के एक दल को रवाना कर दिया गया था। एनडीआरएफ दल ने घटना स्थल के आसपास रहने वाले लोगों को वहां से निकाला। पुणे से विशेषज्ञ सीबीआरएन इकाई और नागपुर से एनईईआरआई का विशेषज्ञ दल विशाखापट्टनम को रवाना कर दिया गया है। इसके अलावा डीजीएचएस जमीनी स्तर पर चिकित्सा विशेषज्ञों को विशेष चिकित्सा परामर्श उपलब्ध कराएगी।
रिसाव से निकले तत्वों के गुण, उनके प्रभाव, लोगों पर सामान्य लक्षण, प्राथमिकता चिकित्सा सहायता, सावधानियां, क्या करें और क्या न करें जैसे बिंदुओं का विवरण जानने के लिए यहां क्लिक करें।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 177.17 करोड़ से अधिक टीके लगाए जा चुके हैं
बीते चौबीस घंटों में 28.29 लाख से अधिक टीके लगाए गए
स्वस्थ होने की वर्तमान दर 98.52 प्रतिशत
पिछले 24 घंटों में 11,499 नए मामले सामने आए
भारत में सक्रिय मरीजों की संख्या 1,21,881 है
साप्ताहिक सक्रिय मामलों की दर 1.36 प्रतिशत है
पिछले 24 घंटों में 28.29 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 177.17 करोड़  से अधिक हो गया। इस उपलब्धि को 2,02,74,848 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,01,394
|
|
दूसरी खुराक
|
|
99,64,600
|
||
|
प्रीकॉशन खुराक
|
|
41,53,359
|
|
अग्रिम पंक्ति के कर्मी
|
|
पहली खुराक
|
|
1,84,09,185
|
|
दूसरी खुराक
|
|
1,74,37,383
|
||
|
प्रीकॉशन खुराक
|
|
61,69,355
|
|
15-18 वर्ष आयु वर्ग
|
|
पहली खुराक
|
|
5,46,26,590
|
||
|
दूसरी खुराक
|
|
2,66,21,387
|
|
18-44 वर्ष आयु वर्ग
|
|
पहली खुराक
|
|
55,15,18,506
|
|
दूसरी खुराक
|
|
44,25,41,964
|
|
45-59 वर्ष आयु वर्ग
|
|
पहली खुराक
|
|
20,22,28,106
|
|
दूसरी खुराक
|
|
17,97,88,657
|
|
60 वर्ष से अधिक आयु वर्ग
|
|
पहली खुराक
|
|
12,63,72,223
|
|
दूसरी खुराक
|
|
11,19,95,124
|
|
प्रीकॉशन खुराक
|
|
95,40,546
|
|
प्रीकॉशन खुराक
|
||
|
1,98,63,260
|
|
कुल
|
|
|
|
1,77,17,68,379
पिछले 24 घंटों में 23,598 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,22,70,482 हो गई है।
नतीजतन, भारत में स्वस्थ होने की दर 98.52 प्रतिशत है।
पिछले 24 घंटे में 11,499 नए मरीज सामने आए हैं।
वर्तमान में 1,21,881 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.28 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 11,36,133 जांच की गई हैं। भारत ने अब तक कुल 76.57 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.36 प्रतिशत है, दैनिक रूप से पुष्टि वाले मामलों की दर 1.01 प्रतिशत है।
वित्त मंत्रालय
I) 6.69% नई सरकारी प्रतिभूति 2024,  7.10 प्रतिशत सरकारी प्रतिभूति 2029',  7.54% सरकारी प्रतिभूति 2036' और  7.40% नई सरकारी प्रतिभूति 2062 की बिक्री  के लिए नीलामी
भारत सरकार ने  समान मूल्य पद्धति का उपयोग करते हुए 4,000 करोड़ रुपये  की अधिसूचित राशि के लिए 6.69% 'नई सरकारी प्रतिभूति, 2024',  समान मूल्य पद्धति का उपयोग करते हुए मूल्य आधारित नीलामी के माध्यम से 6,000 करोड़ रुपये  की अधिसूचित राशि के लिए '7.10 % सरकारी प्रतिभूति, 2029',  समान मूल्य पद्धति का उपयोग करते हुए मूल्य आधारित नीलामी के माध्यम से 11,000 करोड़ रुपये  की अधिसूचित राशि के लिए “7.54% सरकारी प्रतिभूति, 2036', और  एकाधिक मूल्य विधि का उपयोग करते हुए मूल्य आधारित नीलामी के माध्यम से 9,000 करोड़ रुपये  की अधिसूचित राशि के लिए '7.40% नई सरकारी प्रतिभूति, 2062' की बिक्री  करने की घोषणा की है। भारत सरकार के पास उपर्युक्त प्रतिभूतियों में से किसी एक या उससे अधिक प्रतिभूतियों के सापेक्ष 2000 करोड़ रुपये तक के अतिरिक्त सदस्यता को बनाए रखने का विकल्प होगा। ये नीलामियां विविध मूल्य विधि का उपयोग करते हुए भारतीय रिजर्व बैंक, मुम्बई कार्यालय, फोर्ट, मुम्बई द्वारा 18 नवंबर, 2022  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 18 नवंबर, 2022  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 18 नवंबर, 2022  को की जाएगी और सफल बोलीदाताओें द्वारा भुगतान 21 नवंबर, 2022  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई /2018-19/25, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
प्रधानमंत्री कार्यालय
प्रधानमंत्री ने इटली के आम चुनावों में अपनी पार्टी फ्रेटेली डी'इटालिया को विजय दिलाने के लिए जियोर्जिया मेलोनी को बधाई दी
प्रधानमंत्री श्री नरेन्द्र मोदी ने इटली के आम चुनावों में अपनी पार्टी फ्रेटेली डी'इटालिया को विजय दिलाने के लिए जियोर्जिया मेलोनी को बधाई दी है।
प्रधानमंत्री ने ट्वीट किया;
"इटली के आम चुनावों में अपनी पार्टी @FratellidItalia को जीत दिलाने के लिए @GiorgiaMeloni को बधाई। अपने संबंधों को मजबूत करने के लिए हम साथ मिलकर काम करने के लिए तत्पर हैं।"
पृथ्वी विज्ञान मंत्रालय
अत्यंत गंभीर चक्रवाती तूफान 'निवार' : स्थिति @ 1900 बजे
भारतीय मौसम विज्ञान विभाग, दिल्ली के चक्रवात चेतावनी प्रभाग की नवीनतम रिपोर्ट  के अनुसार:
|
|
अवलोकन का दिनांक/ समय 
|
|
25-11-2020 को 1830 बजे आईएसटी/ 25.11.2020 को 1300 बजे यूटीसी
|
|
तीव्रता
|
|
अत्यंत गंभीर चक्रवाती तूफान
हवा की गति : 120-130 किलोमीटर प्रति घंटा, हवा का झोंका 145 किलोमीटर प्रति घंटा
|
|
स्थान अक्षांश/ देशांतर
|
|
दक्षिण पश्चिम बंगाली की खाड़ी में 11.5° उत्तरी अक्षांश और 80.6° पूर्वी देशांतर के आसपास करीब:
• कुडालोर से 95 किलोमीटर पूर्व- दक्षिणपूर्व की ओर।
• पुदुचेरी से 100 किलोमीटर पूर्व-दक्षिणपूर्व की ओर।
• चेन्नई से 170 किलोमीटर दक्षिण- दक्षिणपूर्व की ओर।
|
|
पिछली गतिविधि
|
|
पिछले 6 घंटों के दौरान चक्रवात का केंद्र 13 किलोमीटर प्रति घंटे की रफ्तार के साथ पश्चिम- उत्तर पश्चिम की ओर बढ़ा है।
|
|
तट से अवलोकन
|
|
हवा की गति :
नागपट्टनम- 36, करायकल- 25, कुडालोर- 18, पुदुचेरी- 18 और चेन्नई- 18 किलोमीटर प्रति घंटा
बारिश  25 नवंबर 2020 को 08:30 बजे से 1830 बजे आईएसटी के दौरान:
नागपट्टनम- 47, करायकल- 64, कुडालोर- 86, पुदुचेरी- 69 और चेन्नई- 62
|
|
गतिविधि, तीव्रता और तट से टकराने संबंधी भविष्यवाणी
|
|
25 नवंबर की मध्य रात्रि और 26 नवंबर के तड़के सुबह के दौरान 120 से 130 किलोमीटर प्रति घंटे की हवा और 145 किलोमीटर प्रति घंटे के झोंके के साथ करायकल और मामल्लापुरम के बीच तमिलनाडु और पुदुचेरी तट को पार करते हुए उत्तर पश्चिम की ओर बढ़ने की संभावना
कृपया स्थान विशेष के पूर्वानुमान एवं चेतावनी के लिए मौसम ऐप, कृषि मौसम संबंधी परामर्श के लिए मेघदूत ऐप और बिजली संबंधी चेतावनी के लिए दामिनी ऐप डाउनलोड करें।
विस्तृत जानकारी के लिए इन वेबसाइट पर जाएं- www.rsmcnewdelhi.imd.gov.in, www.mausam.imd.gov.in
राष्ट्रपति सचिवालय
राष्ट्रपति ने भारतीय प्रौद्योगिकी संस्थान दिल्ली के लिए दान कोष  का शुभारंभ किया
(राष्ट्रपति श्री रामनाथ कोविंद ने आज राष्ट्रपति भवन में भारतीय प्रौद्योगिकी संस्थान, दिल्ली के ऐन्डोमेन्ट फंड का शुभारंभ किया।
इस अवसर पर राष्ट्रपति ने कहा कि पिछले कुछ समय से वृत्तिदान वैश्विक रूप से शैक्षणिक संस्थानों की वित्तीय स्थिति का अभिन्न अंग बन गया है। हालांकि हम अभी भी हार्वर्ड, येल और कोलंबिया जैसे संस्थानों को मिलने वाले ऐन्डोमेन्ट फंड की बड़ी राशियों और महत्व से दूर हैं। यह इस दिशा में उठाया गया पहला उचित कदम है। ऐन्डोमेन्टस के माध्यम से पूर्व छात्र न केवल अपने संस्थान की बल्कि भविष्य की पीढियों के छात्रों की भी सहायता और वित्त पोषण कर रहे हैं।
राष्ट्रपति ने कहा कि किसी उपहार को सम्मान देने का सबसे अच्छा तरीका यही है कि उसका सर्वोत्तम उपयोग किया जाए। नवीनतम क्यूएस विश्व विश्वविद्यालयों की विश्व रैकिंग में भारतीय प्रौद्योगिकी संस्थान, दिल्ली का 182वां स्थान था। अगर इसे दुनिया के शीर्ष संस्थानों में से एक बनाना है तो इसमें सुधार करने की बहुत गुंजाइश है। संस्थान में अंतर्राष्ट्रीय अनुभव वाली संकाय की संख्या में बढ़ोतरी करने की जरूरत है। इसके अलावा परिसर, पाठ्यक्रम सामग्री और अनुसंधान सुविधाओं को पूरी तरह विश्व स्तर की बनाने के लिए इसके बुनियादी ढांचे को अपग्रेड करने की आवश्यकता है। उन्होंने उम्मीद जताई कि संस्थान इन क्षेत्रों में परिवर्तन लाने के लिए पूर्व छात्रों द्वारा दिए जा रहे बहुमूल्य योगदान का अच्छा उपयोग करेगा।
राष्ट्रपति ने कहा कि पूर इतिहास में शिक्षण संस्थान हमारी संस्कृति के प्रमुख स्तंभ रहे हैं। समाज और लोगों के जीवन को समृद्ध बनाने के तरीकों का मार्ग दिखाने वाले विश्वविद्यालयों की परंपरा रही है। उन्होंने सभी लोगों से आग्रह किया कि वे समाज के कम भाग्यशाली तबकों के लाभ के लिए अपने समय की कुछ राशि समर्पित करें। उन्होंने यह भी कहा कि इससे दिव्यांगजनों का सशक्तिकरण या बेसहारा महिलाओं का पुनर्वास या संकटग्रस्त बच्चों की मदद हो सकती है। कारण कोई भी हो इससे फर्क नहीं पड़ता केवल इच्छाशक्ति ही अंतर पैदा कर सकती है।
राष्ट्रपति का भाषण पढ़ने के लिए यहां क्लिक करें
उपभोक्ता कार्य, खाद्य एवं सार्वजनिक वितरण मंत्रालय
केंद्र अगस्त, 2023 महीने के लिए घरेलू कोटा में 2 लाख मीट्रिक टन चीनी का अतिरिक्त आवंटन करेगा
ओणम, रक्षा बंधन और कृष्ण जन्माष्टमी के आगामी त्योहारों के लिए चीनी की अधिक मांग को ध्यान में रखते हुए, अगस्त महीने के लिए 2 लाख मीट्रिक टन  का अतिरिक्त कोटा आवंटित किया जा रहा है। घरेलू बाजार में उपलब्ध करवाई जा रही ये अतिरिक्त चीनी की मात्रा पूरे देश में उचित कीमतें सुनिश्चित करेगी।
पिछले एक वर्ष में अंतरराष्ट्रीय स्तर पर चीनी की कीमतों में 25 प्रतिशत की वृद्धि के बावजूद, देश में चीनी की औसत खुदरा कीमत लगभग 43.30 रुपए प्रति किलोग्राम है और इसके सीमित दायरे में ही बने रहने की संभावना है। पिछले 10 वर्षों में देश में चीनी की कीमतों में 2 प्रतिशत से कम वार्षिक मुद्रास्फीति रही है।
वर्तमान चीनी सीजन  2022-23 के दौरान, भारत में इथेनॉल उत्पादन के लिए लगभग 43 लाख मीट्रिक टन चीनी के इस्तेमाल के बाद, 330 लाख मीट्रिक टन चीनी के उत्पादन होने का अनुमान है। चीनी की घरेलू खपत लगभग 275 लाख मीट्रिक टन होने की उम्मीद है।
वर्तमान चरण में, भारत के पास वर्तमान चीनी सत्र 2022-23 के शेष महीनों के लिए अपनी घरेलू मांग को पूरा करने के लिए पर्याप्त चीनी स्टॉक है और 60 लाख मीट्रिक टन का सर्वोत्कृष्ट समापन स्टॉक  इस सत्र के अंत  में उपलब्ध होगा।
चीनी की कीमतों में हुई हालिया वृद्धि जल्द ही कम हो जाएगी क्योंकि हर साल जुलाई-सितंबर के दौरान, अगले सत्र से ठीक पहले, कीमतें बढ़ती हैं और फिर गन्ना पेराई शुरू होने पर कीमतें कम हो जाती हैं। इसलिए, चीनी की कीमत में वृद्धि बहुत मामूली और छोटी अवधि के लिए है।
रेल मंत्रालय
रेल और कोयला मंत्री श्री पीयूष गोयल ने सीएसआर द्वारा समर्थित रेल सहयोग की तीन परियोजनाओं को लांच किया
टाटा ट्रस्ट के सीएसआर समर्थन से 4791 रेल स्टेशनों पर उच्च गति की वाई-फाई सुविधा
सार्वजनिक उपक्रमों के सहयोग से स्टेशनों पर 2400 शौचालय बनाए जाएंगे
जनरल इंश्योरेंस कॉरपोरेशन के सहयोग से स्टेशनों पर 5,000 स्टेनलेस स्टील के बेंच लगाए जाएंगे
केन्द्रीय रेल और कोयला मंत्री श्री पीयूष गोयल ने विभिन्न परियोजनाओं का शुभारंभ किया, जो रेल अवसंरचना, यात्री अनुभव और स्वच्छता को बेहतर बनाएंगे।
इनमें से तीन परियोजनाओं को रेल सहयोग द्वारा सहायता दी गई है। रेल सहयोग एक ऐसी व्यवस्था है, जिसमें उद्योग जगत और सार्वजनिक क्षेत्र के उपक्रम कॉरपोरेट सामाजिक दायित्व के तहत वित्तीय समर्थन देते है।
- टाटा ट्रस्ट के द्वारा 4791 स्टेशनों पर वाई-फाई सुविधा :
भारतीय रेल डिजिटल इंडिया कार्यक्रम के लिए प्रतिबद्ध है। यात्रियों को उच्च गति वाली इंटरनेट सुविधा प्रदान करना भारतीय रेल की प्राथमिकता रही है। 8738 स्टेशनों में से 6441 स्टेशनों पर वाई-फाई सुविधा देने की योजना बनाई गई है। 832 स्टेशनों पर यह सुविधा उपलब्ध है। मार्च, 2019 तक 775 अन्य स्टेशनों पर वाई-फाई सुविधा उपलब्ध हो जाएगी। शेष 4791 स्टेशनों पर टाटा ट्रस्ट के सहयोग से वाई-फाई सुविधा दी जाएगी।
- स्टेशनों पर शौचालय
स्टेशनों पर पुरुष, महिला और दिव्यांगजनों के लिए 2400 शौचालय बनाए जाएंगे। इस कार्यक्रम में कोल इंडिया लिमिटेड, एनएमसी, आईआरएफसी, कॉनकोर, राईट्स आदि सहयोग प्रदान करेंगे।
- रेल स्टेशनों पर स्टील बैंच
जनरल इंश्योरेंस कॉरपोरेशन 5,000 स्टील के बैंच उपलब्ध कराएगा। इन बैंचों को मध्य और पश्चिम रेलवे के 250 स्टेशनों पर लगाया जाएगा।
सामाजिक न्याय एवं अधिकारिता मंत्रालय
विश्व मल्टीपल स्केलेरोसिस दिवस के लिए एमएस कनेक्शंस अभियान का आयोजन किया गया
एमएस कनेक्शन उन सामाजिक बाधाओं को चुनौती देता है जो एमएस से प्रभावित लोगों को अकेला और सामाजिक रूप से अलग-थलग महसूस करवाते हैं
विश्व मल्टीपल स्केलेरोसिस  दिवस पूरे विश्व के एमएस समुदाय को एक साथ लाता है और मल्टीपल स्केलेरोसिस  से प्रभावित सभी लोगों के लिए जागरूकता अभियान चलाता है। 2020-2023 के विश्व एमएस दिवस की थीम 'कनेक्शन' है। एमएस कनेक्शंस अभियान सामुदायिक से, स्वयं से और गुणवत्ता पूर्ण देखभाल से संबंध बनाने के बारे में है। कैंपेन की टैगलाइन 'आई कनेक्ट, वी कनेक्ट' है और कैंपेन का हैशटैग एमएस कनेक्शंस है। एमएस कनेक्शन उन सामाजिक बाधाओं को चुनौती देता है जो एमएस से प्रभावित लोगों को अकेला और सामाजिक रूप से अलग-थलग महसूस करवाते हैं। यह बेहतर सेवाओं की वकालत करने, सहायता नेटवर्क का जश्न मनाने और सेल्फ-केयर में चैंपियन बनने का अवसर है।
सामाजिक न्याय और अधिकारिता मंत्रालय, भारत सरकार के तहत विकलांग व्यक्तियों का अधिकारिता विभाग  देश के विकलांग व्यक्तियों से जुडे विकास के सभी एजेंडों की देखभाल के लिए बना एक नोडल निकाय है। जनता के बीच मल्टीपल स्केलेरोसिस के बारे में जागरूकता पैदा करने की दृष्टि से विभाग ने 30 मई 2023 को पूरे भारत में इससे जुड़े संस्थानों के माध्यम से 40 से अधिक स्थानों पर विभिन्न कार्यक्रमों का आयोजन विश्व मल्टीपल स्केलेरोसिस दिवस मनाया। एमएस डे का थीम कलर नारंगी है। 30 मई, 2023 को संगठन ने अपने सभी भवनों को नारंगी रंग से रोशन किया।
30 मई 2023 को विश्व मल्टीपल स्केलेरोसिस दिवस मनाने के लिए देश भर में निम्नलिखित गतिविधियों का आयोजन किया गया:-
1. जागरूकता उत्पन्न करने वाले कार्यक्रम
2. सेमिनार और कार्यशालाएं
3. प्रश्नोत्तरी प्रतियोगिताएं, पोस्टर बनाना
4. टीएलएम किट वितरण
5. एमएसएसआई के सहयोग से मल्टीपल स्क्लेरोसिस वाले व्यक्तियों के लिए स्वयं सहायक सरकारी योजनाओं और उसके लाभों के विषय पर वेबिनार।
6. मल्टीपल स्केलेरोसिस - जागरूकता और संवेदीकरण-पर राष्ट्रीय वेबिनार
7. डोर टू डोर फिजिकल स्क्रीनिंग कैंप
8. "मल्टीपल स्केलेरोसिस और व्यापक देखभाल का महत्व" विषय पर वेबिनार।
9. स्किज़ोफ्रेनिया में प्रारंभिक हस्तक्षेप - एक मनोवैज्ञानिक और मनोचिकित्सक परिप्रेक्ष्य-पर वेबिनार
10. सहायता एवं सहायक उपकरणों का वितरण।
11. मल्टीपल स्केलेरोसिस पर जागरूकता के बारे में एक लघु नाटिका।
स्वास्थ्य एवं परिवार कल्याण मंत्रालय
कोविड-19 टीके से जुड़ी नवीनतम जानकारी
राज्यों/केंद्रशासित प्रदेशों को टीके की 21 करोड़ से अधिक खुराक प्रदान की गयी
राज्यों/केंद्रशासित प्रदेशों के पास अब भी टीके की 1.97 करोड़ से अधिक खुराक उपलब्ध हैं
जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है। राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को निशुल्क कोविडटीके उपलब्ध कराकर उनकी मदद कर रही है।
भारत सरकार राज्यों/केंद्रशासित क्षेत्रों को टीकों की सीधी खरीद की सुविधा भी प्रदान कर रही है।
कोविड-19 टीकाकरण की तीसरे चरण की उदारीकृत और त्वरित रणनीति का कार्यान्वयन एक मई 2021 से शुरू हो गया है। रणनीति के तहत, हर महीने केंद्रीय औषधि प्रयोगशाला  द्वारा मंजूरी प्राप्त किसी भी निर्माता के टीकों की 50 प्रतिशत खुराक भारत सरकार द्वारा खरीदी जाएगी। भारत सरकार ये खुराक राज्य सरकारों को पूरी तरह से निशुल्क उपलब्ध कराना जारी रखेगी जैसा कि पहले किया जा रहा था।
भारत सरकार ने अब तक राज्यों/केंद्रशासित प्रदेशोंको कोविड टीके की 21 करोड़ से अधिक खुराक  मुफ्त और राज्यों द्वारा प्रत्यक्ष खरीदकी श्रेणी के माध्यम से प्रदान की है। इसमें से कुल खपत  19,09,60,575 खुराक  है।
राज्यों/केंद्रशासित प्रदेशों के पास अब भी टीके की लगभग दो करोड़  खुराक उपलब्ध हैं जिन्हें दिया जाना बाकी है।
इसके अलावा, लगभग 26 लाख  खुराक प्रक्रियारत हैं और अगले तीन दिनों के भीतर राज्यों/केंद्रशासित प्रदेशों को दे दी जाएंगी।
एमजी/एएम/पीके/डीसी
(Visitor Counter : 200